L'ECHA ha adoptat el Pla d'Acció Mòbil Comunitari (CoRAP) actualitzat amb el qual s'inicia l'avaluació de les 22 substàncies escollides per a l'any 2017.
L'ECHA anima als sol·licitants de registre de les substàncies seleccionades a coordinar les seves accions i a contactar amb els Estats membres avaluadors.
El proper 20 de juny, ACCIÓ organitza una jornada informativa sobre les obligacions derivades del reglament REACH i les activitat d'inspecció i control, amb la participació dels Departaments de Territori i Sostenibilitat, de Salut i de l'Agència Catalana de Consum.
El dia 31 de maig ACCIO realitzarà una altre jornada sobre el registre REACH de substàncies.
L'ECHA ha actualitzat la llista de substàncies que podrien ser escollides per a controls de compliment.
S'aconsella als sol·licitants de registres de substàncies d'aquesta llista que actualitzin els expedients de registre relacionats i les bandes de tonatge dels registres, en cas necessari.
A partir de l'1 de juny de 2017, tots els productes químics introduïts en el mercat han d'estar etiquetats d'acord amb el reglament CLP.
Aquesta data marca el final del període de transició per a l'etiquetatge de les mescles.
Si encara disposeu de productes etiquetats d'acord amb la legislació anterior, haureu d'assegurar-vos que els productes no es col·loquin al mercat, o bé classificar-los i etiquetar-los d'acord amb el CLP.
Els usuaris que no disposin d'autorització pròpia per a l'ús d'una substància inclosa a l'annex XIV del REACH, perquè l'autorització l'hagi obtinguda un sol·licitant en un nivell anterior de la cadena de subministrament, han de complir amb les condicions de l'autorització descrites a l'FDS i notificar a l'ECHA el seu ús.
El termini és de tres mesos comptadors a partir de la primera vegada que hagin rebut la substància amb posterioritat a la data d'expiració del termini per obtenir l'autorització.
També han de comprovar que a la fitxa de dades de seguretat consta el número d'autorització corresponent.
La informació clau d'aproximadament 15.000 substàncies químiques registrades, ja es pot descarregar i utilitzar des de la pàgina web de l'ECHA.
Investigadors, autoritats reguladores i empreses poden utilitzar aquesta informació, per millorar l'ús segur dels productes químics, permetre la innovació i ajudar a evitar proves innecessàries en animals.
El proper projecte d'inspecció europeu (REF-5) es centrarà en la seguretat química dels treballadors i el compliment amb els diferents escenaris d'exposició.
Les autoritats de control de la UE, inspeccionaran com es recopila la informació sobre seguretat química, la seva comunicació en la cadena de subministrament i l'aplicació als llocs de treball.
Una nova versió de IUCLID 6 està disponible des del 28 d'abril i disposa de tres noves característiques: conté una calculadora de PNECs, manté la informació administrativa dels expedients en les actualitzacions i disposa d'un gestor de plantilles d'informes, a més d'altres millores.
El programa es pot descarregar gratuïtament des del website de IUCLID.
L'actualització de l'eina de l'ECHA, Chesar 3, ja està disponible per descarregar, Chesar 3.1.1 permet editar massivament els valors de les condicions d'ús i és totalment compatible amb IUCLID 6.
La guia està dirigida als sol·licitants potencials d'autoritzacions.
Descriu els aspectes claus que les empreses han de considerar i presenta exemples de sol·licituds anteriors, serà actualitzada de tant en tant i es consideraran opinions i propostes de millora.
La guia actualitzada sobre etiquetatge i envasat d'acord amb el Reglament (CE) núm. 1272/2008, publicat al setembre de l'any 2016, ja està disponible en els 23 idiomes de la Unió Europea.
El grup de contacte dels directors (DCG), una plataforma de la Comissió Europea, la ECHA i associacions industrials, recomana a les empreses comunicar clarament les seves intencions de registre a tota la cadena de subministrament, per evitar que substàncies crucials no es registrin i que les cadenes de subministrament quedin interrompudes després del termini de registre del 31 de maig de 2018.